Το εσωτερικό του σπιτιού είναι στην εντέλεια, ενώ το τοπίο που απλώνεται μπροστά του είναι απολαυστικό! Η θέα στους ελαιώνες, τα καμπαναριά, τους λόφους, τα βουνά και τη θάλασσα, μαζί με το αιγαιοπελαγίτικο αεράκι είναι βάλσαμο!
Η Ασπασία είναι μακράν η καλύτερη οικοδέσποινα που έχω συναντήσει στα ταξίδια μου σε Ελλάδα κι εξωτερικό. Αληθινή καλοσύνη, εγκάρδια φιλοξενία, εξαιρετική μαγειρική. Το κρασί, η ρακή, το παστίτσιο και το... μπανόφι (για το οποίο θέλω τη συνταγή), ήταν τόσο νόστιμα που τρώγαμε γελούσαμε απ’την απόλαυση!
Αν θέλετε να ξεχάσετε την τοξικότητα της αγχωτικής καθημερινότητας και της κακής ποιότητας ζωής των ελληνικών πόλεων, το Καλό Χωριό, είναι ο προορισμός σας. Κομβικό σημείο που προσφέρει εύκολη πρόσβαση σε παραλίες, αξιοθέατα και μονοήμερες αποδράσεις.
Όλα αυτά σε συνδυασμό με την καλοσύνη της Ασπασίας και το χαμόγελο της μικρής Ερωφίλης με το μινωικό βλέμμα, εγγυώνται μια ξεχωριστή και θεραπευτική εμπειρία.
Ασπασία κι Ερωφίλη σας ευχαριστούμε από καρδιάς!